योगा करना हमारे स्वास्थ्य के लिए बहुत फायदेमंद होता है। आजकल की भागदौड़ भरी जिंदगी, अनियमित खानपान और तनाव भरे जीवन के चलते लोगों की जिंदगी से ठहराव मानो कहीं खो सा गया है। सुबह-शाम आॅफिस की भागदौड़ और रोजाना 3 से 4 घंटे जाम में बिताने में बाद किसी के पास इतना वक्त नहीं होता है कि वो अपने स्वास्थ्य के बारे में गंभीरता से सोचे। जिसके चलते आजकल लोग छोटी सी उम्र में ही डाय​बिटीज (home remedies tips for diabetes), ब्लड प्रेशर (how to control blood pressure), अवसाद, ​तनाव, पाचंन तंत्रिका संबंधी और दिल से संबंधित रोगों के शिकार हो रहे हैं। इस स्थिति से निकलने का सिर्फ एक ही रास्ता है और वो है अच्छा खानपान और योगासन। हालांकि हमारे स्वास्थ्य के लिए कई योगासन जरूरी होते हैं।लेकिन सभी योगासनों का राजा यानि कि अनुलोम विलोम प्राणायाम सर्वश्रेष्ठ हैं। डॉक्टर्स का भी मानना है कि रोजाना मात्र 10 से 15 मिनट अनुलोम विलोम प्राणायाम करने से व्यक्ति 90 प्रतिशत तक रोग मुक्त रहता है।